
Selam alejkum!


Udata sam iposle tri godine braka sam zatrudnila. Zadesilo se, da se nadjem u jednoj situaciji, koja mi neda mira. Bili smo u BiH, i u kuči kojoj smo boravili se jelo i kafa se je spremala naučenom vodom – dolučenoj osobi, valjda?? Ja, ko i po običaju sam učila Bismilu, ali me zanima dali to može štetiti nama kojim ta voda nije bila namjenjena. Hvala Allahu rodila sam sina, živ i zdrav, po Njegovoj volji, ali ipak umeni ima straha dali je to za njega u nekom slučaju štetno? I kako postupati osobom koja ide tim hodžama što to rade?


* 
* 
* 
* 
* 
* 
* 

 
Šteta od sihra

Ve alejkumuselam.


Ukoliko se misli pod naučena voda, da je na nju naučen Kur`an ili ***[dove](https://pitajucene.com/search/dove/questions/ "Pretraži pitanja o dove")*** iz vjerodostojnog sunneta našeg Poslanika, sallahu alejhi ve sellem, onda nema potrebe za strah jer u tome nema nikakave štete.


A ukoliko se misli da je naučeno na vodu nešto drugo mimo toga, isto tako se ne treba bojati jer sihir i njemu slično nemože našteti osim sa dopuštom Allaha: “i povode se za onim što su šejtani o Sulejmanovoj vladavini kazivali. A Sulejman nije bio nevjernik – šejtani su nevjernici: učili su ljude vradžbini i onome što je bilo nadahnuto dvojici meleka, Harutu i Marutu, u Babilonu. A njih dvojica nisu nikoga učili dok mu ne bi rekli: “Mi samo iskušavamo, i ti ne budi nevjernik!” I ljudi su od njih dvojice učili kako će muža od žene rastaviti, ali nisu mogli time nikome bez Allahove volje nauditi. Učili su ono što će im nauditi i od čega nikakve koristi neće imati iako su znali da onaj koji tom vještinom vlada neće nikakve sreće na onome svijetu imati. A doista je jadno ono za što su se prodali, kada bi samo znali!” (Sure Bekare, ajet 102 )


I On će, ako bog da, zaštiti Svoje robove: ”Allah je zaista na strani onih koji se Njega boje i grijeha klone i koji dobra djela čine.”( Sura Nahl, ajet 128)


S tim da se musliman treba čuvati osoba koji se bave pomenutim stvarima i ne treba piti i jesti ono zašto postoji sumnja, a također treba pojasniti osobama koje odlaze kod sihirbaza i njima sličnim osobama da je to vrlo opasno i da zavisno od ubjeđenja osobe i motiva odlazka kod sihirbaha zavisi i njihov ***[propis](https://pitajucene.com/search/Propis/questions/ "Pretraži pitanja o propisima")*** i da postoji mogućnost da na taj način postane nevjernik.


Na pitanje odgovorio: mr. Osman Smajlovic  

Preuzeto sa stranice: <http://www.n-um.com>


